SAD: Prvi prosvjedi pokreta „Okupirajmo san“
„Sjedinjene Države nisu vidjele, nisu imale ekonomsku revoluciju kakvu sada zagovaramo“
Jedna od posljednjih aktivnosti Marthina Luthera Kinga pred njegovo ubistvo 1968. godine bila je i kampanja za smanjivanje siromaštva siromašnih. I sada, 44 godine kasnije, san velike većine američkih crnaca o pristojnijem imovinskom stanju i životnom standardu je još uvijek neostvaren. Jučerašnje obilježavanje Dana Martina Luthera Kinga proteklo je i uz održavanje prvih ovogodišnjih protesta pokreta "Okupirajmo san." Najavljeni su prije mjesec dana kao sastavni dio ukupnog pokreta "Okupirajmo Wall Street," a održani su ispred 13 sjedišta američke Centralne banke u Washingtonu i u drugim saveznim državama. Velika jučerašnja hladnoća osnovni je razlog što se ispred glavnog sjedišta Centralne banke u glavnom gradu Sjedinjenih Država okupilo samo nekoliko stotina prosvjednika. Njihov osnovni zahtjev je više ekonomske jednakosti i socijalne pravde. Prosvjednik Steven Smith je, prisjećajući se Marthina Luthera Kinga, rekao: "Okupirajmo san" kao pokret predvodiće istaknuti građanski i vjerski aktivisti američkih crnaca. Ključni zahtjevi su povećanje federalnih fondova za obrazovanje, ublažavanje uvjeta za otplatu stambenih kredita i formiranje fonda od 100 milijardi dolara, izdvojenih iz profita velikih banaka, za nova zapošljavanja i poboljšanje standarda života u siromašnim kartovima. Svećenik Jamal Bryant, jedan od čelnika pokreta "Okupirajmo san," obraćajući se prosvjednicima, rekao je da će naredni prosvjedi sredinom februara biti mnogo masovniji. Najavio je i poziv Amerikancima da povuku novac iz velikih banaka i ulože ga u male, komunalne banke i kreditne zadruge kako bi podsticali razvoj zajednica u kojima žive, a ne bogatili ionako bogate bankare na Wall Streetu. - rekao je gospodin Bryant. Jedna od posljednjih aktivnosti Marthina Luthera Kinga pred njegovo ubistvo 1968. godine bila je i kampanja za smanjivanje siromaštva siromašnih. I sada, 44 godine kasnije, san velike većine američkih crnaca o pristojnijem imovinskom stanju i životnom standardu je još uvijek neostvaren.